Nr. 161/EDU-LIDER/CCD Cluj/12.02.2026

Aprobat

Director Casa Corpului Didactic Cluj,

Mihaela Popescu

**Către unitățile de învățământ din județul Bihor**

Vă informăm că Universitatea Babeș-Bolyai, în parteneriat cu Casa Corpului Didactic Cluj, derulează proiectul *EDU-LIDER - Educație pentru Leadership și Inovație în Domeniul Educațional (PNRR), COD e-PNRR ID\_07* care își propune îmbunătățirea calității managementului instituțional în sistemul de învățământ preuniversitar, asigurând că liderii din sistem sunt pregătiți să gestioneze în mod eficient și responsabil procesele educaționale într-un mediu descentralizat.

În cadrul proiectului se vor derula programe de formare **adresate directorilor, directorilor adjuncți și cadrelor didactice care sunt membri în Consiliile de Administrație din unitățile de învățământ preuniversitar**. Aceste programe sunt acreditate prin OMEC nr. 5577/25.08.2025, se desfășoară de-a lungul a 84 de ore (dintre care 51 ore față în față și 33 ore online asincron), au alocate 28 credite profesionale transferabile.

Estimăm că perioada de desfășurare a programului de formare va fi **27 martie 2026 – 31 mai 2026**.

Vă rugăm:

1. Să vă înscrieți la acest program de formare până în data de **27 februarie 2026**, prin accesarea link-ului <https://forms.gle/27KcuFL4KfGHTtPm8>
2. Să depuneți dosarul de înscriere în format fizic, până în data de **6 martie 2026**, la expertul local grup țintă TROFIN Mariana-Rodica, la sediul Casei Corpului Didactic a Județului Bihor, strada Mihai Eminescu nr. 11, Compartiment BIBLIOTECĂ.

Dosarul de înscriere va conține:

* Cerere tip de înscriere în grupul-țintă;
* Copie a cărții de identitate (copie conform cu originalul);
* Copie după decizia de numire în funcția de director/director adjunct sau membru în Consiliul de Administrație al unității de învățământ;
* Act adițional la decizia de numire (dacă este cazul);
* Acord de utilizare a datelor cu caracter personal;
* Acord privind finalizarea programului de formare;
* Declarație privind evitarea dublei finanțări.

Vă rugăm să aveți în vedere următoarele aspecte:

* Documentele vor fi așezate în ordinea indicată mai sus;
* Documentele vor avea formatul A4 și nu vor fi capsate;
* Copiile Xerox nu vor fi realizate față-verso;
* Nu se vor face copii Xerox pentru două documente pe aceeași pagină;
* Documentele vor fi așezate într-o folie de plastic pentru fiecare cadru didactic.

Persoana de contact: expert local grup țintă Mariana-Rodica TROFIN, telefon 0740099744, email: mariana.trofin@ccdbihor.ro

Întocmit,

Expert Local Grup Țintă

TROFIN Mariana-Rodica